cyanic-selkie/wikianc huggingface dataset:
Şahzadə Bəyazid (I Süleymanın oğlu)
Anası Xürrəm Sultanın dəstəyi ilə özünü taxtın varisi hesab etmiş, amma anasının vəfatından sonra gücünü itirmişdir. Bacısı Mihrimah Sultanın Şahzadə Səlimin tərəfində olduğunu gördükdən sonra özünə tərəfdar yığmağa başlamışdır. Atası hələ sağ olduğu vaxtlarda Şahzadə Səlim ilə apardığı taxt mübarizəsində məğlub olaraq, Səfəvi şahına sığınmışdır. Sığındığı Səfəvi şahının sarayında atasının adamları tərəfindən oğulları ilə birlikdə boğularaq öldürülmüşdür.
Həyatı
1525-ci ildə İstanbulda dünyaya gəlmişdir. Atası Osmanlı sultanı Qanuni Sultan Süleyman, anası isə Xürrəm Sultandır. Qardaşı Şahzadə Cahangirlə birlikdə möhtəşəm bir mərasimlə sünnət edilmişdir. 28 sentyabr 1539-cu ildə baş tutan və 2 həftə davam edən mərasim əsnasında bacısı Mihrimah Sultan da o illərdə Diyarbəkir bəylərbəyi olan Rüstəm Paşayla evləndirilmişdir.
1543-cü ildə Macarıstan səfərinə qoşuldu. 1546-cı ildə Karaman vilayətinə vali olaraq göndərildi. 1548-ci ildə ikinci Azərbaycan səfərinə çıxan atasını qardaşı Şahzadə Mustafa ilə birlikdə Akşehirdə qarşıladı. Sultan Süleyman 1553-cü ildə Naxçıvan səfərinə (3-cü Azərbaycan səfəri) çıxarkən Şahzadə Bəyazidi taxtın qorunması üçün Ədirnəyə göndərdi. Ordu səfərə gedərkən Konyada Şahzadə Mustafanın boğdurularaq öldürülməsi və Şahzadə Cahangirin xəstələnərək Hələbdə vəfat etməsindən sonra Bəyazid taxtın iki varisindən biri olaraq qaldı. Digər varis böyük qardaşı Şahzadə Səlim idi.
Kütahya vilayətinin valisi
Şahzadə Mustafanın öldürülməsindən sonra ortaya çıxan Şahzadə Mustafaya qarşı oynalınan böyük oyun hadisələrində Şahzadə Bəyazidin, üsyançı qüvvələrin qarşısını almaqda çətinlik çəkməsi, hətta bu üsyanı onun təşkil etdiyi iddiası ortaya atıldı. Sultan Süleyman Qanuninin ona olan etibarı sarsıldı, ancaq yenə də özünü bağışlayıb Kütahyaya vali göndərdi. Bəyazid bunun üzərinə atasına yazdığı məktubda "mən qulunuzu muradına çatdırdınız" deyərək təşəkkür etmiş və özünü taxtın varisi olaraq görməyə başlamışdır
Anasının Bəyazidi qoruması
Xürrəm Sultan, öz oğullarından yalnız xasiyyət ilə atası qanuni Sultan Süleymana oxşayan Bəyazidin taxta çıxmasını istəyirdi. Həyatı boyunca da onu hər bir təhlükədən qorumağa çalışmışdır. Hətta Şahzadə Mustafaya qarşı oynalınan böyük oyun hadisələrində Bəyazidin, bağışlanılmasını Xürrəm Sultana borclu olduğu deyilməkdədir. Ancaq Xürrəm Sultanın 1558-ci ildə ölümündən sonra, Bəyazid qoruyucusuz qalmış və özünə tərəfdar toplamağa başlamışdır. Bəyazidin Şahzadə Səlim əleyhinə hərəkətə keçməsində, Lələ Mustafa Paşanın rolu olduğu düşünülür.
Şahzadə Səlimə məğlub olması
Oğullarının tərəfdar toplamağa başlamalarını görən Qanuni Sultan Süleyman onları bir-birlərindən uzaqlaşdırmış, 1558-ci ildə Şahzadə Səlimi Konyaya, Bəyazidi isə Amasiyaya göndərmişdir. Bəyazid bunu özünə bir təhqir saydı və Kütahyada qalmağa çalışdı. Ancaq atasının israrları nəticəsində 21 dekabr 1558-ci ildə Amasiyaya getmək məcburiyyətində qaldı. Qanuni Sultan Süleyman onu müxtəlif vədlərlə başını qatmağa çalışarkən, o bir məktubunda atası üçün "padşah olan yalan söyləyərmi" dedi və tərəfdar toplamağa davam etdi.
Qanuni Sultan Süleyman, eyni şəkildə Şahzadə Səlimin də əsgər toplamasını söyləmiş və Sokollu Mehmed Paşanı ona köməyə göndərmişdir. Bu vaxt Bəyazidin bayrağından (burada qərargahından) çıxması üsyan olaraq qiymətləndirildi və Şeyxülislam Əbussuud Əfəndi və başqa din adamları tərəfindən öldürülməsinin vacib olduğuna dair fətvalar verildi. Bu əsnada Amasiyadan Ankaraya gəlmiş olan Bəyazid, 29 may 1559-cu ildə Konya yaxınlığında Səlimin ordusuyla vuruşdu, ancaq 2 gün davam edən döyüşdə məğlub oldu. Bundan sonra Amasiyaya geri dönərək və müfti Muhyiddin Cürcaniyi atasının yanına bağışlanılması xahişi üçün göndərdi.
Səfəviyə sığınması
Qanuni Sultan Süleyman, Bəyazidin əfv tələbini rədd edib tutulmasını əmr etdi. Bunu eşidən Bəyazid oğullarını alaraq 7 İyulda Amasiyadan çıxdı. Avqust ayının ortalarında Səfəvi İmperatorluğuna sığınmaq məcburiyyətində qaldı.
Şah Təhmasib tərəfindən Qəzvində böyük bir mərasimlə qarşılanan Bəyazid, onun vasitəsilə atasından əfvini istədi. Təhmasib, Səlim və Qanuni Sultan Süleyman arasında Bəyazidin təslimi mövzusunda yazışma və bazarlıqlar edildi. Təhmasibin istəklərindən bir qismini qəbul etmək məcburiyyətində qalan Qanuni Sultan Süleyman, ona 1.200.000 qızıl ödəyəcəyini və Qars Qalasını buraxacağını vəd etmişdir. Ayrıca Səlim də padşah olduğunda, Səfəvi İmperiyası ilə dost qalacağına dair bir vəd vermişdir.
Ölümü
Şahzadə Bəyazidin ölümündən sonra Bursaya göndərilən arvadı bir qala içində saxlanılmış və yanında olan üç yaşındakı oğlu da öldürülmüşdür.
Şairliyi
Bəyazidin "Şahi" təxəllüsü ilə yazdığı şeirləri, Türkcə və Farsca şeirlərindən ibarət bir divanı vardır. Şeirlərində səltənət arzusu, eşq, günahlarından bağışlanması üçün yalvarış mövzularını işlətmişdir. Divanının iki əl yazma surəti Millət Kitabxanası Əli Əmri kolleksiyasında tapılmışdır. Divanı Filiz Kılıç tərəfindən yeni Türk əlifbasına köçürülmüş, lakin bu köçürmə çox səhv olduğu iddiasıyla tənqid olunmuşdur.
Yunan rəqəmləri
Yunan rəqəmləri və ya Yunan sayları, sayların Yunan əlifbasındakı hərflərdən istifadə edərək yazılmasını təmin edən bir say sistemdir.
Aechmea pubescens
—  aləminin  dəstəsinin  fəsiləsinin  cinsinə aid bitki növü.
Olqa Çernoivanenko
Olqa Çernoivanenko (d. 17 aprel 1989) — Rusiyanı təmsil edən həndbolçu.
Karyerası
Olqa Çernoivanenko Rusiya yığmasının heyətində 2012-ci ildə London şəhərinin ev sahibliyində baş tutan XXX Yay Olimpiya Oyunlarına qatıldı. 1/4 final mərhələsində Cənubi Koreya yığmasına 25:24 hesabı ilə məğlub olan Rusiya yığması, London Olimpiadasını 8-ci yerdə başa vurdu.
Çarpayı
Çarpayılar da formalarına görə müxtəlif olurlar. Düzbucaqlı, dördbucaqlı, yumru hətta ürəkşəklində olanlar.
Çarpayının seçilməsi
Çarpayı seçərkən mütləq onun hansı materialdan hazırlandığına fikir vermək lazımdır. Təmiz ağacdan hazırlanan çarpayılar uzun ömürlü olur, amma qiyməti də digərlərinə nisbətən baha olur. Son zamanlar bəzi çarpayılar elektron idarə etməylə çalışırlar.
Anthemis brachycarpa
— fəsiləsinin  cinsinə aid biki növü.
Unbreakable Machine-Doll
Unbreakable Machine-Doll, Yaponiyada tanınan adı ilə və ya Kikō Shōjo wa Kizutsukanai — Ruroo-nun rəssamlığı ilə Reyci Kayto tərəfindən yazılan ranobeseriyası. Media Factory nəşriyyatı 2009-cu ilin noyabrından bu yana MF Bunko J imprinti altında ranobenin 15 cildini buraxmışdır. İki manqa adaptasiyası istehsal olunmuşdur: Hakaru Takaqinin rəssamlığı ilə hazırlanan manqa 2010-cu ilin aprelindən "Monthly Comic Alive" jurnalında, Misato Kamadanın rəssamlığı ilə hazırlanan manqa 2013-cü ilin aprelindən "Monthly Comic Gene" jurnalında nəşr olunur. Kinema Citrus studiyası tərəfindən istehsal olunmuş 12 seriyalıq anime serialı Yaponiyada 7 oktyabr 2013-cü ildən 23 dekabr 2013-cü ilə kimi yayımlanmışdır.
Məzmun
XX əsrin əvvəllərində Böyük Britaniyanın alternativ tarix versiyasında alimlər texnologiya ilə sehrbazlığı birləşdirərək Maçinart adlı yeni sahə yaratmağa müvəffəq olublar. Sehrin köməyi ilə hazırlanmış çevrələr sayəsində müxtəlif cisimlərə həyat və süni intellekt verilir. Bu avtomatlar artıq hərbi məqsədlər üçün istifadə edilir və bütün dünyaya yayılıblar. Onların hazırlanmasında iştirak edən şəxslərə kuklaçı deyilir.
Rayşin Akabane adlı kuklaçı nüfuzlu Valpurqis Kral Maçinart Akademiyasında təhsil almaq məqsədilə Yaya adlı avtomatı ilə Yaponiyadan Liverpul şəhərinə gəlir. Dörd ildən bir akademiyada 100 kuklaçının iştirakı ilə "Gecə şənliyi" adlı müsabiqə keçirilir. Müsabiqəyə qatılan kuklaçılar öz avtomatları ilə bir-birilərinə qarşı döyüşməlidirlər. Müsabiqə qalibi "Müdrik adam" titulunu əldə etmək şansına yiyələnir. Rayşin akademiya və müsabiqəyə qatılır, lakin əsl məqsədi Rayşin ailəsinin digər üzvlərini öldürmüş dahi Maqnusdan qisas almaqdır.
Ranobe
Unbreakable Machine-Doll Ruroonun rəssamlığı ilə Reyci Kayto tərəfindən yazılmışdır. İlk cildi 21 noyabr 2009-cu ildə Media Factory tərəfindən MF Bunko J imprinti altında buraxılmışdır. Ən sonucu cildi – 15-ci cildi 25 sentyabr 2015-ci ildə nəşr olunmuşdur. Dördüncü cildin xüsusi nəşrinə drama CD daxil edilmişdir.
Manqa
Hakaru Takaqi tərəfindən hazırlanan manqa adaptasiyası Media Factory nəşriyyatının "Monthly Comic Alive" jurnalının 27 aprel 2010-cu ildə nəşr olunmuş 2010-cu il iyun buraxılışında nəşr olunmağa başlamışdır. İlk tankobon cildi 22 noyabr 2010-cu ildə buraxılmışdır. 23 mart 2016-cı ilə kimi isə 9 cildi nəşr olunmuşdur. Birinci cildin xüsusi nəşrinə drama CD əlavə edilmişdir. Misato Kamada tərəfindən hazırlanan adlı spin-off manqa seriyası Media Factory nəşriyyatının "Monthly Comic Gene" jurnalının 15 aprel 2013-cü ildə nəşr olunmuş 2013-cü il may buraxılışında nəşr olunmağa başlamışdır. İlk tankobon cildi 27 sentyabr 2013-cü ildə buraxılmışdır.
Anime
Lerche studiyası tərəfindən istehsal olunmuş anime serialı Yaponiyada 7 oktyabr 2013-cü ildən 23 dekabr 2013-cü ilə kimi yayımlanmışdır. Anime əvvəlcə AT-X, daha sonra Tokyo MX, ytv, TV Aichi və BS11 kanalları vasitəsilə nümayiş etdirilmişdir. Funimation animeni video portalında yayımlamışdır. Rejissoru Kinci Yoşimoto, ssenaristi Yuuko Kakihara, personaj dizayneri Atsuko Vatanabe, bəstəkarı Masaru Yokoyamadır. Anime serialında ranobenin ilk 3 cildinin hekayəsi işlənmişdir.
Animenin açılış mahnısı Hitomi Harada tərəfindən ifa olunan "Anicca" mahnısı, bağlanış mahnısı isə Hitomi Harada, Ay Kayano və Yui Oqura trisou tərəfindən ifa olunan mahnısıdr. 25 dekabr 2013-cü ildən 28 may 2014-cü ilə kimi buraxılmış 6 BD/DVD cildinin hər birinə bir 5 dəqiqəlik OVA seriyası (ümumilikdə 6) daxil edilmişdir.
Ev buraxılışı
Yaponiyada anime serialının seriyaları 25 dekabr 2013-cü ildən 28 may 2014-cü ilə kimi 6 BD/DVD cildində buraxılmışdır. Hər bir cildə 1 OVA seriyası və əlavə ranobelər əlavə olunmuşdur.
Funimation animeni Şimali Amerikada 3 mart 2015-ci ildə BD/DVD kombo paketi şəklində (+ məhdud nəşrlə), Madman Entertainment isə Avstraliya və Yeni Zelandiyada 20 may 2015-ci ildə BD/DVD kolleksiyası şəklində buraxmışdır.
İnternet-radio verilişi
3 sentyabr 2013-cü ildən 25 fevral 2014-cü ilə kimi animate TV və sound fountain-də "Radio Unbreakable Machine-Doll Main cast" adlı internet-radio verilişi yayımlanmışdır. Verilişin aparıcıları Hiro Şimono (Akabane Rayşin), Hitomi Harada (Yaya) və Mequmi Takamoto (Şarlotta Belyu) olmuşdurlar. Verilişin 25 seriyası iki CD şəklində buraxılmışdır. İlk 12 seriyanı özündə birləşdirən birinci CD cildi 29 yanvar 2014-cü ildə, qalan seriyalardan ibarət ikinci CD cildi isə 26 mart 2014-cü ildə buraxılmışdır.
Avarçəkmə
thumb|250px|Avarçəkmə [[Amerika Birləşmiş Ştatları|ABŞ-da. 2004-cü il.]] Avarçəkmə — su idmanı növü. Qayıqların tiplərinə görə avarçəkmə idmanı iki növə ayrılır: avar yeni olan və avar yeni olmayan qayıqlar. Birinciyə akademik avarçəkmə, adi gəzinti qayıqlarında avarçəkmə və dəniz yollarında (dörd və ay altıavarlı sükanlı qayıqlarda) avarçəkmə; ikinciyə baydarka və kanoedə avarçəkmə, haelə su slalolmu daxildir.
Unbreakable Machine-Doll
Videooyun
6 dekabr 2013-cü ildə iOS və Android platformaları üçün "Unbreakable Machine-Doll Facing “Burnt Red”" adlı oyun buraxılmışdır. Oyunda Nao Toyama tərəfindən səsləndirilən Kaquya adlı yeni orijinal personaj var. Oyunun mövzu mahnısı Hitomi Harada tərəfindən ifa olunan "Burnt Red" mahnısıdır.
Qəbul
Ranobe seriyası 2013-cü ildə 180.426 nüsxə sataraq Yaponiyada ən yaxşı satan 23-cü ranobe seriyası olmuşdur.
Avarçəkmə
Azərbaycanda avarçəkmə
Azərbaycanda avarçəkmə idmanı ilə 1930-cu illərinin axırlarından məşğul olunmağa başlanmışdır. Bakı buxtasında yarışan avarçəkənlərin mübarizəsini birbaşa dənizkənarı bulvardan müşahidə etmək mümkün idi. 1959-cu ildə akademik avarçəkənlər ilk dəfə keçmiş SSRİ xalqlarının II Spartakiadasında iştirak etmişlər. Bu, Azərbaycan avarçəkənlərinin ümumittifaq yarışlarında ilk çıxışı idi və elə həmin il Mingəçevir şəhərində müxtəlif respublikaların idmançılarının iştirakı ilə avarçəkmə yarışları keçirilmişdir. Bu yarış sonradan ənənəvi hal almışdır.
Unbreakable Machine-Doll
Qəbul
Anime News Network-dan Teron Martin animeni qiymətləndirərək döyüş səhnələrini, musiqini və bəzi maraqlı dünya aspektlərini bəyənmiş, lakin daha çox vaxta ehtiyac olduğunu hiss etdirdiyini, əsəbləşdirici personaj qəribəliklərinin və qəribə montaj seçimlərinin olduğunu qeyd etmişdir. Saytın digər tənqidçisi Karlo Santos 2013-cü il payız animeləri üçün yazdığı prevyuda animenin animasiyasını bəyənməmiş, zəif kölgələmədən, həddən artıq çox sabit görüntülərdən və xüsusi-effektli səhnələrdə CGI qrafikasının açıq-aydın özünü büruzə verməsindən şikayətlənmişdir. O, animenin qəşəng görünməyə çalışdığını, lakin döyüş səhnələrinin maraqsız olduğunu bildirmişdir. Saytın digər tənqidçisi Bambu Donq avtomatların tam olaraq nə olduğu və onları idarə etmək üçün lazım olan qaydalar haqqında məlumat vermək üçün kifayət qədər vaxt ayrılmamasından şikayətlənmişdir.
Fandom Post-un tənqidçisi Kris Beveric Rayşin Akabanenin çox dərin baş qəhrəman olmadığını, lakin ən azından qorxaq personaj olmadığını bildirmişdir. O həmçinin hekayənin ilk arkını bəyəndiyini qeyd etmişdir. DVD Talk-dan Kayl Mills personajları və hekayə arklarını tərifləmiş, lakin sonluğunu və lazımsız fanservisi tənqid etmişdir. Kayl animenin ən böyük probleminin hekayənin gedişatı olduğunu bildirmişdir: hekayənin əvvəlcə turnir stilindəki qisas məzmunu ilə başladığını, lakin daha sonra hadisələrin əsas hekayədən sapdığını demişdir.
Aechmea purpureorosea
—  aləminin  dəstəsinin  fəsiləsinin  cinsinə aid bitki növü.
Remşayd
Remşayd — Almaniyanın Şimali Reyn-Vestfaliya vilayətinin Düsseldorf inzibati dairəsində şəhər. Sahəsi 74.6 km2, əhalisi 108 955 nəfərdir (2013).
Retije buxtası
thumb|Triniti yarımadasının yerləşməsi.
Retije buxtası (залив Ретиже, ‘Zaliv Retizhe’ \'za-liv re-ti-'zhe\) — 5.8 km uzunluğu olan və Antarktidanın Qreyam torpağının Triniti yarımadası sahillərindən 6.2 km cənubda yerləşmişdir. Duse körfəzinin bir hissəsidir, Boil burnundan qərbdə, Qarvan burnundan şərqdə yerləşmişdir.
Buxta cənub-qərbi Bolqarıstanda yerləşən Pirin dağından axan Retije çayının adını daşıyır.
Yerləşməsi
Retije buxtası -63.46944°N, -57.425°W koordinatlarında yerləşmişdir. Alman-Biritaniya xəritəsinə 1996-cı ildə daxil edilmişdir.
Qeybdən gələn səs (film, 2002)
Məzmun
Film-tamaşa repressiya qurbanı olmuş dahi şairimiz Mikayıl Müşfiqin həyatının son aylarını əks etdirir.
Phytoseius woodburyi
— fəsiləsinin   cinsinə aid heyvan növü.
Tək Türkiyə (teleserial, 2007)
Tək Türkiyə ( — Türk Serialı.
Film haqqında
Yoxsulluq içindəki Cənub-şərq insanlarına kömək edən qəhrəman bir həkimin hekayəsindən bəhs edir. Uğurlu bir cərrah olan Tarıq, bir həmkarının dəvəti ilə yola çıxır və özünü Cənub-şərqinin çətinliklər içində həyat mübarizəsi verən bir kəndində tapır. Amma Tarıqın kəndə gəlişi pis bir vaxta təsadüf edir. Kənddə xidmət edən həkimlər, bu günə qədər xalqı aldatmaqdan başqa bir şey etməmişdir. Onu dəvət edən həmkarı da əxlaqsızlıqları ortaya çıxanda Tarıqa xəbər vermədən qaçır. Üstəlik, kənd xalqı illərdir davam edən bir qan davasının kölgəsində yaşayır. Bir anda arzuolunmaz adam halına gələn Tarıq, təcili İstanbula qayıtmağa qərar verir. Ancaq üst-üstə gələn hadisələr Tarıqın planlarını bir anda dəyişdirir.
Filmin heyəti
və başqaları.
YARADAN
SSENARİ MÜƏLLİFLƏRİ
REJİSSORLAR
Xarici keçidlər
Tək türkiyə Qırmızının həyatı izlə
Xiyaban
Xiyaban – park, bağ və başqa yerlərdə hər iki tərəfi ağac və bitki örtüyü ilə düzülmüş yol. Xiyaban tipləri (düz, əyrixətli və başqa formalarda ola bilər) və onların quruluşu (ikicərgəli və çoxcərgəli, biryaruslu və çoxyaruslu, ağaclardan və kollardan ibarət sıx çəpərli) memarlıq planına əsasən müəyyənləşdirilir.
Bir çox şərq ölkəsində şəhərlərin böyük küçələri (prospektlər) xiyaban adlanır. Bəzən fəxri dəfn yerlərinə də xiyaban deyilir (məs. Fəxri Xiyaban, Şəhidlər Xiyabanı).
Robbi Rocers
Robert Hempton "Robbi" Rocers (doğum 12 may, 1987) - MLS-də çıxış edən "Los Anceles Qelaksi" komandasında oynayan ABŞ peşəkar futbolçusu. O, komandada yarımmüdafiəçi vəzifəsini yerinə yetirir. Rocers həm də ABŞ milli futbol komandasında çıxış edir. 2013-cü ilin fevralında kaminq aut edən Rocers 1990-cı ildə kamminq aut etmiş Castin Faşanudan sonra ikinci açıq gey Britaniya futbolçusu olmuşdur. 2013–cü ilin mayında Qelaksinin tərkibində ilk futbol oyununa çıxdıqdan sonra Rocers bütün Şimali Amerika peşəkar idman liqalarında çıxış edən komandalarda ilk açıq gey futbolçu kimi tarixə düşmüşdür.
Bir il Merilend Universitetinin kollec komandasında oynadıqdan sonra, o, Eredivisie liqasında oynayan "Herenven" komandasının diqqətini cəlb edir. 2006-cı ilin avqustunda o, "Herenven"lə müqavilə imzalasa da, klubun tərkibində çıxış etməmiş müqavilə pozulur. 2007-ci ilin fevralında qarşılıqlı razılıq əsasında klubdan ayrılan Rocers ABŞ-yə qayıdır və "Kolambus Kryu" komandası ilə müqavilə bağlayır. Rocersin "Kolambus Kryu" komandasında dörd illik çıxışı uğurlu olur, həmin dövrdə komanda 2008-ci il MLS kubokunu qazanır, 2008 və 2009-cu illərdə isə “Supporters' Shield” mükafatını əldə edir. 2011-ci ilin dekabrında müqavilə müddəti başa çatan Rocers Kolambus Kryu komandasını tərk edir. Bir ay sonra o, İngiltərə futbol liqaları çempionatında çıxış edən "Lids Yunayted" komandası ilə azad agent kimi müqavilə imzalayır. Karyerasının "Lids" dövrünün ilk altı ayı zədə üzündən o qədər də parlaq keçməyən Rocers 2012-2013 mövsümü üçün transfer siyahısına salınır. 2012-ci ilin avqustunda Rocersin 2013-cü ilin yanvarına kimi İngiltərə Birinci Futbol Liqasında oynayan "Stivenic" komandasının tərkibinə qatılması haqqında razılıq əldə edilir. Rocersin Stivenclə müqavilə müddətinin başa çatmasından sonra o, qısa müddət ərzində Lidsə qayıdır, lakin tezliklə onun qarşılıqlı razılıq əsasında komandadan ayrılması elan edilir.
Lidsin heyətini tərk etdikdən sonra kaminq aut edən Rocer 2013-cü ilin mayında ABŞ-nin "Los Anceles Qelaksi" komandası ilə müqavilə bağlayır və beləliklə də MLS-də, o cümlədən beş əsas Şimali Amerika idman liqalarında çıxış edən ilk açıq gey futbolçu kimi tarixə düşür.
Erkən dövr
Rocers dörd yaş yarımında Amerika Gənc Futbolçular Assosasiyasında futbol oynamağa başlamışdır. Yeddi yaşı olanda Rocers Koast Soşer Liqasının əsasən ispan liqalarında oynamağa başlayır. Kaliforniya ştatının Santa Ana şəhərindəki Mater Dei orta məktəbinə daxil olan Rocers burada futbol üzrə ikiqat “High School All-American” seçilir. 2005-ci ildən Rocers Premyer Development Liqasında çıxış edən Oreync Kantri Blu Star komandasında oynamağa başlayır, buna görə də payızda universitetə müraciət edib-etməmək seçimi qarşısında qalır. Bir mövsüm Merilend Universitetinin futbol klubunda oynayan Rocers, gələcəkdə "Kolambus Kryu"da komanda yoldaşı olacaq Ceyson Geri ilə birlikdə komandanın 2005-ci il Milli Tələbə İdman Assosasiyası Çempionatına yüksəlməsinə nail olur. Universitet komandasında oynadığı bir mövsüm ərzində Rocers yeddi qol vurur, beş dəfə isə qol vurulmasına imkan yaradır. Həmin müddətdə o, “ACC All-Conference Freshman” və “Soccer Rookie Team of the Year” adlarına da layiq görülmüşdür.
Universitet komandasında oynadığı bir mövsüm ərzində Rocers Eredivisie liqasında oynayan "Herenven" komandasının diqqətini cəlb edir. 2006-cı ilin yayında "Herenven" Rocersi üç həftəlik sınaq müddətinə klubda oynamağa dəvət edir və son nəticədə öz heyətinə qəbul edir. Sınaq müddətini uğurla tamamlayan Rocers 2006-cı ilin avqustunda holland klubu ilə ilk peşəkar müqaviləsini imzalayır. Rocers qeyd edir ki, üç il Merilenddə çalışdıqdan sonra, burada qazandığı bütün uğurlara baxmayaraq ABŞ-dən uzaqlaşıb başqa bir ölkədə peşəkar müqavilə imzalamaq “çox sərt” bir qərar idi, lakin “mən belə bir uğurun yanından keçə bilməzdim”. Lakin Rocersin birinci klub təcrübəsi uğurlu alınmır, o, yalnız ehtiyat heyətdə çıxış edir. 2007-ci ildə qarşılıqlı razılaşma əsasında Rocers Herenven klubunu tərk edir.
Kolambus Kryu
220px|thumbnail|left|Rocer [[29 mart 2008-ci ildə Kolambus Kryu Stadionunda Toronto komandasına qarşı keçirilən oyunda]] Avropadan ayrılan Rocers ABŞ-yə qayıdır və MLS-də oynayan Kolambus Kryu komandası ilə müqavilə imzalayır. Kolambus Kryu 2007-ci ilin martında “Draft Lottery” adlı oyunçu lotoreyasında qalib gəldikdən sonra Rocersi ala bilmişdi. Komandanın tərkibində ilk qolunu 17 iyun 2007-ci ildə vuran Rocers Nyu-İnqland Revolyuşen komandasına qarşı oyunda hesabı 3-3 bərabərləşdirmişdir. 2007-ci il mövsümündə Rocers daha iki qol vurmuşdur ki, bunlar da hər ikisi, Robert F. Kennedi Memorial Stadionunda "Di Si Yunayted" klubuna qarşı oyunda qeydə alınmış və 3-2 hesablı qələbəyə imkan yaratmışdır. Birinci oyun mövsümü ərzində on dəfə oyuna çıxan Rocers üç qol vurmuş, bir dəfə isə qol vurulmasına kömək etmişdir.
2008-ci il mövsümü Rocersin peşəkar karyerasında sıçrayış mövsümü olmuşdur. O, Kryunun daimi heyətində oynamağa başlamış, ilk qolları ilə 12 aprel 2008-ci ildə "Çivas ABŞ" komandasını evdə 4-3 hesabı ilə məğlub etməyə kömək etmişdir. 4 may 2008-ci ildə Sportinq Kanzas-Siti komandasına qarşı keçirilən oyunda onun qolu komandanın 2-1 hesabı ilə qələbəsinə səbəb olmuş, daha sonra isə Kryu 3-2 hesabı ilə San-Xose Ertkveyks komandasını məğlub etmişdir. "Ertkveyks"ə qarşı oyunda ardıcıl iki qol vuran Rocers mövsümün yeddinci həftəsində “MLS Həftənin Oyunçusu” mükafatına layiq görülmüşdür. Rocersin yeddinci qolu 2008-ci ilin sentyabrında Kolambus Kryu Stadionunda "Nyu York Red Bulls" komandasına qarşı keçirilən oyunda 3-1 hesablı qələbəyə səbəb olmuşdur. Hesabını 2008 MLS Pleyoff Kuboku oyunlarında davam etdirən Rocers, "Sportinq Kanzas-Siti" üzərində ikinci dəfə 2-0 hesablı qələbə əldə edilməsinə nail olmuşdur, bu qələbədən sonra "Kryu" finala keçmişdir. Final oyunu da daxil olmaqla, Rocers Kryunun dörd MLS Kuboku oyunlarında iştirak etmiş, 2008-ci ilin noyabrında Stabhab Senterdə keçirilən oyunda Kryu 3-1 hesabı ilə "Nyu York Red Bulls" komandasına qalib gəlmişdir. Mövsüm həm şəxsi, həm də kollektiv baxımından Rocers üçün uğurlu olmuş, o, komandada ilin “MLS Ən Yaxşı XI” mükafatına layiq görülmüş, həmçinin “Supporters' Shield” mükafatı əldə etmişdir. 2008-ci il mövsümündə 33 oyuna çıxn Rocers yeddi qol vurmuş, üç dəfə isə qol vurulmasına şərait yaratmışdır.
2009-cu il mövsümündə Rocers ilk qolunu mövsümün başlamasından beş ay sonra vurmuş, ilk yeddi oyunda isə "Kryu" qələbə qazana bilməmişdir ; 9 avqust 2009-cu ildə Rocers "San-Xose Ertkveyks" komandasına qarşı Bak Şou Stadionunda keçirilən oyunda 3-0 hesablı qələbə qazanılmasında iştirak etmişdir. Bu onun 2009-cu il MLS mövsümündə vurduğu yeganə qol olmuşdur. Bundan başqa Rocers KONKAKAF Çempionlar Liqası çərçivəsində "Puerto-Riko Aylanders" və "Sparissa" komandalarına qarşı keçirilən oyunlarda da iki qol vurmuşdur. "Kryu"nun mövsümə zəif başlamasına baxmayaraq ümumi hesabda birinci olması Rocersin ikinci dəfə “Supporters' Shield” mükafatına layiq görülməsinə imkan yaratmışdır. Lakin yarımfinalda 4-2 hesabı ilə "Real Solt-Leyk" komandasına məğlub olan "Kryu" MLS Kubokunu saxlaya bilmir. 2009-cu ildə 31 oyunda iştirak edən Rocers cəmi üç qol vurur.
2010-cu il mövsümündə dördüncü il "Kryu" komandasının heyətində çıxış edən Rocers 34 oyunda iştirak edir, iki dəfə qol vurur. İlk qolunu o, "Kryu"nun "Nyu İnqland Revolyuşen" komandasının 3-2 hesabı ilə məğlub edildiyi oyunun 91-ci dəqiqəsində vurur. MLS Kuboku yarımfinalında "Kolorado Repidz" komandasına qarşı keçirilən oyunda isə Rocers ikinci qolunu vurur. Rocersin qoluna baxmayaraq, əlavə müddətdə Repidz cərimə zərbələrində hesabı keçərək 5-4 hesabı ilə qalib gəlir.
2011-ci il mövsümündə Rocers ilk qolunu komandanın Di Si Yunaytedə qarşı keçirdiyi ilk oyunda vurur, cərimə zərbəsi zamanı vurulan bu qol Kryunun 3-1 hesablı qələbəsini təmin edir. Bir ay sonra 2011-ci ilin aprelində Kolambus Kryu Stadionunda "Sportinq Kanzas-Siti" komandasına qarşı keçirilən oyunda onun vurduğu qol "Kryu"nun 1-0 hesablı qələbəsinə səbəb olur. Bu, onun otuz oyunda iştirak etdiyi mövsüm ərzində vurduğu son qol idi. Komanda heyətində onun son oyunu 28 oktyabr 2011-ci ildə "Kolorado Repidz" komandasının 1-0 hesabı ilə məğlub edildiyi oyun olur. Komanda heyətində son mövsümü zamanı Rocers Kryu Ən Çalışqan Futbolçu mükafatına layiq görülür. 2011-ci ilin dekabrında "Kolambus Kryu" ilə müqaviləni uzatmaqdan imtina edən Rocersin azad agent olduğu elan edilir. "Kryu" komandasının tərkibində keçirdiyi 138 oyunda iştirak edən Rocers on yeddi qol vurur.
Lids Yunayted
"Kolambus Kryu" komandasını tərk etdikdən sonra Rocers "Lids Yunayted" komandasına dəvət edilir. 2011-ci ilin dekabrında o, iki həftəlik sınaq müddətinə komandaya qoşulur, bir ay sonra isə 2012-ci ilin yanvarında o, "Lids"lə müqavilə imzalayır. Rocers bildirirdi ki, onun milli komandadakı məşqçisi Yurgen Klinsman onu "Lids"in baş məşqçisi Saymon Qreysona məsləhət görmüş, o isə Rocersi Elland Roud Stadionuna sınaq oyununa dəvət etmişdir. Bir həftə sonra klub onunla müqavilə imzalamışdır. 18 fevral 2012-ci ildə debütünü edən Rocers "Donkaster Rovers"ə qarşı oyunun 79-cu dəqiqəsində meydana çıxmışdır. Lakin meydana çıxmasından on dəqiqə sonra "Donkaster"in müdafiəçisi Tommi Spurr ilə ciddi toqquşaraq zədələndiyi üçün əvəzlənmə ilə meydandan çıxarılmışdır. Başından ciddi zədə aldığına görə, bir neçə həftə oyunlardan kənar saxlanılmışdır. 2012-ci ilin aprelində əsas heyətə qayıdan Rocers yeni baş məşqçi Nil Uornokun rəhbərliyi ilə Madeyski stadionunda "Redinq" klubuna qarşı keçirilən və 2-0 hesablı qələbə ilə yekunlaşan oyunun 85-ci dəqiqəsində əvəzləyici kimi meydana çıxmışdır. Bu oyunda Robert Snodqrassın yerinə meydana çıxan Rocers kapitan qolbağını daşımışdır. Bir həftə sonra 14 apreldə, Rocers klubun tərkibində "Piterboro Yunayted" klubuna qarşı ev oyununda iştirak etmişdir. Debüt oyununda olduğu kimi, cəmi on dəqiqə sonra topuğundan aldığı zədəyə görə meydandan çıxarılmışdır. Topuq zədəsi mövsümün sonuna kimi onun oynamasına mane olmuşdur. 2012-ci il mövsümünün ikinci yarısında Rocers daha dörd oyunda iştirak etmişdir.
2012-2013-cü il mövsümünün əvvəlində klubun baş məşqçisi Nil Uornok qeyd edir ki, o, Rocersin bu sezonda tam oyun göstərə biləcəyinə ümid edir. 2012-ci ilin iyununda reabilitasiya proqramında iştirak etmək üçün ABŞ-yə gələn Rocers "Los Anceles Qelaksi" komandası ilə iki həftəlik məşqlərdə iştirak edir. 2012-ci il iyulun əvvəllərində "Lids"ə qayıdan Rocers, klubun bir neçə dostluq görüşlərində iştirak edir; "Farsli Seltik" və "Tavistok" klubları ilə oyunda fərqlənir. Yeni mövsümün başlamasından əvvəl 9 avqustda baş məşqçi Nil Uarnok Rocers və komanda yoldaşı Denni Pyunun transfer siyahısına salındığını, onların transferindən əldə ediləcək gəlirə isə yeni hücumçu almağı planlaşdırdıqlarını elan etdi.
23 avqustda Rocers İngiltərə Birinci Futbol Liqası komandası "Stivenic"in heyətinə qatıldı və 2013-cü ilin yanvarında müqavilə müddəti başa çatana kimi burada fəaliyyətini davam etdirdi. Əvvəl "Kolorado Repids" komandasının baş məşqçisi olmuş "Stivenic" komandasının baş məşqçisi Qari Smit qeyd edir ki, ABŞ-də fəaliyyət göstərdiyi müddətdə Rocers həmişə onu heyran etmişdi. 25 avqustda müqavilə imzalayan Rocers iki gün sonra "Stivenic" komandasının heyətində, "Oldem Atletik" komandasına qarşı 1-0 hesabı ilə başa çatmış oyunda ilk dəfə meydana çıxır. Beş aylıq fəaliyyət müddətində Rocers doqquz oyuna qatılır. 15 yanvar 2013-cü ildə o, əsas klubuna geri qayıdır.
Kluba qayıtdıqdan sonra Rocersin qarşılıqlı anlaşma nəticəsində "Lids"i tərk etdiyi və azad agent statusu verildiyi açıqlandı. Klubda oyunu zamanı Rocer cəmi dörd dəfə futbol meydanına çıxarılmışdı ki, bunlardan da üçü əvəzləmə idi.
200px|thumbnail|right|Rocers nüfuzlu "[[Attitude" jurnalının üz qabığında.]]
Təqaüd dövrü
Lids Yunayted klubundan ayrıldıqdan bir həftə sonra Robbi Rocers 25 yaşında peşəkar futbolu tərk etdiyini və gey olduğunu elan etdi, beləliklə də Rocers 1990-cı ildə kaminq aut etmiş Castin Faşanudan sonra, kaminq aut etmiş ikinci futbolçu olmuşdur. “robbiehrogers.com” adlı bloqunda paylaşdığı 408 sözlük məqalə ilə istefası və cinsi oriyentasiyası haqqında açıqlama verən Rocers yazır ki, ''“Mən futbolçuyam, mən xristianam və mən geyəm. İnsanların deyə biləcəkləri fikirlər bəzən yerində səslənməyə bilir. Lakin ailəm məni şəxsiyyət kimi böyüdüb və inandığım fikirlərin tərəfində olmamı təlqin edib.”''
2013-cü ilin martında “The Guardian” qəzetinə verdiyi müsahibədə Rocers qeyd edir ki, “mətbuat və fanatların təzyiqlərindən qaça bilmək üçün istefaya getdim.” Rocers deyir: ''“İnsanlar ona görə sizə baxmağa gəlirlər ki, siz geysiniz? Mən istərdimmi ki, hər gün müsahibə verim və yoldaşlarımla necə duş qəbul etdiyimi izah edim.”''
2013-cü ilin aprelində kaminq aut edən basketbolçu Ceyson Kollins media ilə işləməklə bağlı Rocerslə məsləhətləşir.
Los Anceles Qelaksi
1 may 2013-cü ildə Rocers “xüsusi qonaq” kimi MLS komandası olan "Los Anceles Qelaksi" komandasının tərkibinə qatılır. Rocers qeyd edir ki, Portlend, Oreqonda 500-dən artıq LGBT gənci qarşısında çıxış edərkən “ciddi şəkildə özümü qorxaq hiss etdim” və 2013-cü ilin aprelində yenidən futbola qayıtmağa qərar verdim. “USA TODAY Sports”a verdiyi müsahibədə qeyd edir ki, ''“həmin gənclər özlərini müdafiə edərək dünyanı dəyişməyə çalışırdılar, mənim 25 yaşım olsa da, onlar üçün nümunə olmaq üçün platformam və səsim var. Nə qədər qorxaq olmuşam ki, irəli addım atmamışam.”'' O, "Qelaksi"nin məşqçisi Brüs Arena ilə əlaqə saxlayaraq məşq imkanlarını genişləndirməyə qərar verdi.
24 may 2013-cü ildə Rocers MLS hüquqlarının satışı ilə bağlı "Qelaksi"nin şərtləri ilə və "Çikaqo Fayer" komandasından Mayk Megginin transferi ilə razılaşdı. Həmçinin, Fayer onun MLS hüququnu əldə etdi, lakin radioya verdiyi müsahibədə Rocers qeyd edir ki, "Çikaqo" klubunda oynamaq fikri yoxdur, çünki, Cənubi Kaliforniyada yaşayan ailəsinə yaxın olmaq istəyir.
26 may 2013-cü ildə "Qelaksi"nin heyətində "Sietl Saunders" klubuna qarşı 4-0 hesabı ilə başa çatmış oyunda ilk dəfə meydançaya çıxan Rocers Şimali Amerika peşəkar idman liqalarında oynayan ilk (bir ay əvvəl kaminq aut etmiş Kollins həmin vaxt agentə malik deyildi) açıq gey idmançı kimi tarixə düşmüşdür.
2014-cü ildə Rocers "Qelaksi" MLS Kubokunu əldə edərkən Rocers bu titulu daşıyan komandada oynayan ilk kişi açıq gey atlet olmuşdur.
Beynəlxalq karyerası
18 yaşlılardan ibarət ABŞ Milli Komandasında səkkiz dəfə meydana çıxan Rocers üç qol vurmuş, iki qolun vurulmasında iştirak etmişdi, lakin bütün bunlar qeyri-rəsmi yoldaşlıq görüşləri zamanı baş vermişdi. 2004-2007-ci illərdə Rocers 20 yaşlılardan ibarət ABŞ milli omandasında oynamışdır. O, komandanın 2006-cı il Süd Kuboku oyununda, həmçinin 2007-ci il 20 yaşadək futbolçuların FİFA Dünya Kubokundakı oyunlarında iştirak etmiş, komandasının hər beş oyununda ölkəsini təmsil etmişdir. U-20 kubokunda 15 oyunda iştirak etmiş Rocers üç qol vurmuşdur.
Pekində keçiriləcək 2008 Yay Olimpiya Oyunlarına hazırlıq üçün 2007-ci ildə Çində keçirilən yarışlarda 23 yaşlılardan ibarət ABŞ Milli Komandasının tərkibində Rocers iki oyunda iştirak etmişdir. Bu tur zamanı bir qol vuran Rocers Çin komandası ilə 3-3 hesabla yekunlaşmış oyunda bir qolun da vurulmasında iştirak etmişdir. Bundan sonra Rocers 18 nəfərdən ibarət U-23 Olimpiya heyətinin tərkibinə qatılmaq üçün dəvət edilmiş, lakin komanda seçim mərhələsində yarışmanı tərk etmişdir.
Bukingem sarayı
Bukinqem sarayı — britaniya monarxlarının (hazırda II Elizabetin) Londondakı rəsmi iqamətgahı. Pell-Mell küçəsinin və kraliça Viktoriyanın qızılı abidəsi ucaldılan Qrin-Parkın qarşı tərəfində yerləşir. Monarx sarayda olarkən onun damında kral bayrağı dalğalanır.
Robbi Rocers
Əsas heyət
thumb|left|170px|Rocers 2013-cü ildə LA Qelaksi komandasının formasında çıxış edərkən 2008-ci ilin oktyabrında baş məşqçi Bob Bredli Rocersi 2010-cu il FIFA Dünya Kuboku seçmə mərhələsində Trinidad və Tobaqo komandasına qarşı oyunda iştirak etmək üçün dəvət etdi. Lakin kürəyindən zədə aldığına görə o, komandanı tərk etməli oldu və Kris Rolfla əvəzləndi. Bundan sonra 25 nəfərlik heyətə dəvət edilən Rocers 24 yanvar 2009-cu ildə İsveç komandasına qarşı keçirilmiş dostluq görüşündə iştirak etdi. O, Stabhab Senter stadionunda 3-2 hesablı qələbə ilə nəticələnmiş oyunda 69 dəqiqə oynayaraq yüksək göstərici ilə yadda qalmışdır. Bundan sonra Rocers 2009 KONKAKAF Qızıl Kuboku komanda heyətinə daxil edilmişdir. 5 iyul 2009-cu ildə Qrenada komandasına qarşı keçirilən və 4-0 hesabı ilə yekunlaşan oyunda Rocers əvvəlcə iki qol məhsuldar ötürməsini etdikdən sonra, üçüncü qolu özü vurmuşdur. ABŞ komandasının Meksika komandasına məğlub olduğu oyun da daxil olmaqla Rocers ümumilikdə beş oyunda iştirak etmişdir.
Yavuz Sultan Səlim körpüsü
Yavuz Sultan Səlim körpüsü və ya Üçüncü Boğaz körpüsü boğazın Qara dəniz, şimal tərəfində inşa edilmiş körpüdür. Adı doqquzuncu Osmanlı sultanı və ilk Osmanlı xəlifəsi Yavuz Sultan Səlimin şərəfinə verilmişdir. Körpünün bir ucu Avropa tərəfindəki Sarıyerin Garipçe məhəlləsində digər ucu isə Anadolu tərəfindəki Beykozun Poyrazköy bölgəsində yerləşir.
Robbi Rocers
Əsas heyət
Qızıl Kubok oyunlarında müsbət təəssürat yaradan Rocers, 2009-cu ilin oktyabrında ABŞ-nin 2010 FIFA Dünya Kuboku seçmə oyunlarında iştirak etmək üçün komandaya dəvət edildi. Baxmayaraq ki, 11 oktyabr 2009-cu ildə Honduras komandasına qarşı keçirilən və 3-2 hesablı qələbə ilə nəticələnən oyunda o, oyunçu heyətinin tərkibinə salınmamışdı, dörd gün sonra Kosta Rika komandasına qarşı keçirilən və 2-2 hesabı ilə yekunlaşan oyunun ikinci hissəsində Rocers meydana çıxmışdır. ABŞ-nin 2-0 hesabı ilə məğlub olduğu oyunda Rocers, Maykl Bredli və Conatan Bornşteynə kömək etməsi üçün meydana buraxılmış və hesab 2-2-yə çatdırılmışdı. 2009-cu ilin noyabrında Slovakiya və Danimarka komandalarına qarşı keçirilən yoldaşlıq oyunlarında da iştirak edən Rocers əsas komanda heyətində iştirak etdiyi oyunların sayını doqquza çatdırmışdı.
Yavuz Sultan Səlim körpüsü
Qərar mərhələsi
Hər ay 20 min yeni nəqliyyat vasitəsinin gəldiyi İstanbulda təxminən 2,5 milyon qeydiyyatdan keçmiş nəqliyyat vasitəsi var. Boğazda yerləşən iki körpü günün müəyyən vaxtlarında yaşanan həddindən artıq intensivlik səbəbindən tam xidmət göstərə bilmir. Buna görə də son illərdə boğazda üçüncü körpünün inşası üçün bir çox təklif irəli sürüldü. İlk konkret addım 60-cı hökumət dövründə atıldı. Dövrün Baş naziri Rəcəb Tayyib Ərdoğan üçüncü körpünün lazım olduğunu və dərhal edilməli olduğu fikrini müdafiə etdi. Körpünün yolunu təyin etmək üçün helikopterlə baxış keçirdi.
Robbi Rocers
Əsas heyət
2010-cu ildə FIFA Dünya Kuboku oyunlarına hazırlıqların başlamasından əvvəl Rocers Honduras və El Salvador komandalarına qarşı yoldaşlıq görüşlərində iştirak etmişdir. 2010-cu ilin mayında Bredli Rocersi Dünya Kuboku oyunlarına gedəcək 30 nəfərlik heyətin tərkibinə seçdi, o, 25 may 2010-cu ildə Çexiyaya qarşı yoldaşlıq oyununun ikinci hissəsində iştirak etdi. Bir gün sonra, Rocersin final heyətdən ixtisar edilmiş yeddi oyunçudan biri olması elan edilmişdi. Bundan sonra o, 17 noyabr 2010-cu ildə Keyptaunda Cənubi Afrika Respublikasına qarşı keçirilmiş və ABŞ-nin 1-0 hesablı qələbəsi ilə nəticələnmiş oyunda meydana çıxmışdı.
Bukingem sarayı
Ümumi məlumat
Saray monarxiyanın simvoludur. Bu sarayda şahzadə və onun ailəsi yaşayır. Saray bir çox incəsənət əsərləri ilə bəzədilmişdir. Sarayı piyada qvardiya polku və krallıq atçı qvardiya polkundan ibarət olan Saray diviziyası qoruyur. Hər gün aprel ayından avqust ayına kimi saat 11:30-da (qalan aylarda - bir gündən bir) qaravul növbəsinin dəyişmə mərasimi keçirilir. Bu törən Londonda ən məşhur mərasimlərdən biri sayılırki, çox sayda turistləri özünə cəlb edir.
Yavuz Sultan Səlim körpüsü
Qərar mərhələsi
Körpünün yerləşməsi üçün xüsusən də meşələrlə örtülən şəhərin şimal hissələri nəzərdə tutuldu və körpünün dəqiq marşrutu ictimaiyyətə açıqlanmadı. Körpü üçün qurulacaq avtomobil yolunun Silivrinin meşəlik ərazilərindən başladığını və bu yolun İstanbulun meşələrinə və su hövzələrinə zərər verəcəyi bildirildi. Gürsel Tekin iddiaları hökumət tərəfindən rədd edilmədi, ancaq dəqiq yolun hələ də bəlli olmadığı vurğulandı. Dövrün nəqliyyat naziri Binəli Yıldırım mətbuata açıqlamasında üçüncü körpünün digər iki körpünün şimalında inşa ediləcəyini bildirdi. Keçmişdə, üçüncü körpü üçün edilən etirazlara İstanbul Böyükşəhər Bələdiyyə Başçısı Rəcəb Tayyib Ərdoğan da böyük dəstək vermiş, öz işçiləri tərəfindən hazırlanan böyük abadlıq planına üçüncü körpü daxil edilməmişdi. Ərdoğan, təxminən 6 ay ərzində şəhər planlaşdırıcılarının yaratdığı şəhər və ətraf mühitin dağıdılması ilə bağlı hesabatı müdafiə etdi və belə dedi: "Budur, üçüncü körpünün İstanbul üçün cinayət olduğunu elm də sübut edir, buna görə də müqavimət göstərəcəyik və qəbul etməyəcəyik!"
Robbi Rocers
Əsas heyət
Rocers 2011-ci il KONKAKAF Qızıl Kuboku oyunçu heyətinə daxil edilmiş və turnirin başlamasından dörd gün əvvəl dünya çempionu olmuş İspaniya komandasına qarşı yoldaşlıq görüşündə iştirak etmişdir. Lakin turnir boyunca o heç bir yarışda iştirak etməmiş, final oyununda isə, ikinci dəfə ABŞ komandası Meksika komandasına məğlub olmuşdur. 2011-ci ilin avqustunda Linkoln Faynenşl Fild stadionunda Meksika komandasına qarşı keçirilmiş yoldaşlıq oyununda hesabı 1-1 edən Rocer Yurgen Klinsmanın baş məşqçiliyi altında ilk oyununu keçirmişdir. Bu oyunda Brek Şeyin əvəzinə meydana çıxan Rocers topa ilk təmasında qol vurmağa nail olmuşdu. Bu oyundan sonra 2011-ci ildə Rocers daha üç oyunda iştirak etmişdi ki, bunların üçü də yoldaşlıq oyunları olmuşdu. 2014-cü ilin dekabrından bu vaxta kimi ABŞ milli komandasında 18 oyuna çıxan Rocers iki qol vurmağa nail olmuşdur.
Bukingem sarayı
Tarixi
İlk əvvəl Bukinqem sarayı 1703-cü ildən "Bukinqem haus" olaraq tanınaraq Bukinqem hersoqu üçün tikilib. Saray 1762-ci ildə Böyük Britaniya kralı III Georq tərəfindən kralın gələcəkdəki şəxsi iqamətgahı olması üçün (rəsmi iqamətgah olan Sent-Ceyms sarayı onu öz əzəməti və zahiri görünüşü (işləməsi, naxışı) ilə qane etməməyə başlamışdı) satın alınıb. Növbəti 75 ildə Con Neş və Edvard Blor (Alupkin sarayının müəllifi) Bukinqem-hausu nümunə götürərək yanında ona bənzər daha üç bina inşa edirlər. Bütün tikililər birlikdə planda mərkəzində böyük meydan olan kvadrat əmələ gətirir.
Robbi Rocers
Oyun stili
ESPN.com-dan Ceff Karlayl Rocersin cinahda oyununu aktiv kimi qiymətləndirir, xüsusən “təkbətək qarşılaşmalarda hücumçuların öhdəsindən gəlmək və ötürücülük qabiliyyətini qeyd edir.”
Yavuz Sultan Səlim körpüsü
Qərar mərhələsi
Ərdoğanın baş nazir vəzifəsində olduğu müddətdə İstanbuldakı nəqliyyat problemi həll edilə bilmədi. Körpü üzərində ilk konkret addım atan Ərdoğan, çıxışlarının birində İstanbul üçün üçüncü körpünün zəruriliyindən danışdı:"Birinci körpüyə qarşı çıxdılar. Sonra utanmadan körpüdən istifadə etdilər. Eynilə ikinci körpüdə də belə oldu. İndi də üçüncü körpüyə qarşı çıxırlar. Mən bunu ABŞ-da gördüm, çay üzərində 500 metr məsafə ilə üç körpü vardı. Bunlar çox vacibdir."
Bukingem sarayı
Tarixi
Saray kraliça Viktoriyanın 1837-ci ildə taxta çıxması ilə Britaniya monarxlarının baş iqamətgahı olması rəsmi şəkildə elan edildi. Onun taxtda oturduğu zamanlarda daha böyük fligelin (əlavə tikilinin) tikilişi icra edilərək və giriş darvazasındakı Mərmər arkanın yerini hal-hazırdakı Hayd-Parkdakı Orator guşəsindəki yerinə daşımaqla son böyük əlavələr edilmişdir. Sarayın giriş qapılarında kraliça Viktoriyanın şərəfinə onun abidəsi qoyulmuşdur. Tikintinin ümumi məbləği 700000 funta 500 blok zolaqlı karrar mərməri kimi əlavə israf xərcləri sayəsində çatmışdır. 250px|thumb|left|Sarayın bal zalı 1856-cı il 1853-cü ildə sarayın ən geniş və gözəl bəzədilmiş uzunluğu -36m, eni -18m olan məkan - bal zalının tikilişi başa çatmışdır. Zal kraliça Viktoriyanın göstərişi ilə tikilmiş və ilk dəfə olaraq 1856-cı ildə Krım müharibəsinin başa çatması şərəfinə verilən dəvətdə istifadəyə verilmişdir. Kraliça Viktoriyanın oglu və vəliəhdi VII Eduard 1841-ci ildə bu sarayda anadan olmuş və 1910-cu ildə elə bu sarayda da vəfat etmişdir.
Paleokanyon
Paleokanyon -   /yun. palaios- qədim və isp. canon- boru/- qədim süxur larda aşkar olunan, kanyon. Güman edilir ki, Paleokanyon. Bir sıra qədim su hövzə lərini çö­küntülərlə təmin edən məcra rolunu oynamışdır /Shepard, 1965/. .
Bukingem sarayı
Tarixi
Sarayın çox zövqlə və zəngin bəzədilməsinə və çoxlu sayda dəyərli ailə yadigarlarının saxlanılmasına baxmayaraq sarayda heç də hamı xoşbəxt deyildi. Vindzor hersoqu öz xatirələrində bu böyük saray haqqında "hər dəfə sarayın böyük zalları və bitib tükənmək bilməyən dəhlizlərinə daxil olarkən sanki başdan-başa kif qoxusu ilə dolub daşdığını ilk günkü kimi bu gündə hiss edirəm" deyə yazırdı. Həmçinin sarayın memarlıq üslubu barədə də vahid fikir formalaşmayıb. Məsələn, "The Guardian"qəzeti sarayı dünyanın ən çirkin tikililərindən biri adlandırmışdır.
Yavuz Sultan Səlim körpüsü
Tikinti mərhələsi
150px|thumb|right|Maşınların küləkdən qorunması üçün körpünün kənarlarına təxminən 3 metr hündürlükdə şəffaf külək panelləri qoyulub.
Robbi Rocers
Şəxsi həyatı
Rocers Tereza və II Robert Hempton Rocersin oğludur. Onun Timoti adlı bir qardaşı, Nikol, Kamilla, Alisiya və Keyti Rouz adlı bacıları var. Onun anası vaxtilə oynadığı Kolambus Kryu komandasının aid olduğu Kolumbus ərazisindəndir. Ana tərəfdən babası Ohayo Dövlət Universitetinin məzunudur, anasını körpəliyini Dublin, Ohayoda keçirmiş, daha sonra isə ailə Kaliforniyaya köçmüşdür.
Bukingem sarayı
İnteryeri və xüsusiyyətləri
250px|thumb|right|Kraliçanın qalereyası İlkin georgian interyeri özünə süni mərmər və göy, çəhrayı lyapis (gümüş) daxil edirdi. Kral VII Eduard bu üslubu ciddi şəkildə "Belle Epoque" fransız stiilində dəyişərək krem və qızılı tonlara çevirdi. Bir çox kiçik otaqlar Brayton və Karlton-haus pavilyonlarından olan mebellərlə çin üslubunda bəzədilmişdir.
Yavuz Sultan Səlim körpüsü
Tikinti mərhələsi
Yavuz Sultan Səlim körpüsünün tikintisi eyni vaxtda körpünün hər iki ayağının oturduğu Garipçe və Poyrazköy yerlərində başladı. Bünövrəsi 29 may 2013-cü ildə qoyulmuş körpünün ayaqlarının tikintisi 24 oktyabr 2014-cü ildə başa çatdırılmışdır. Körpünün ayaqları dəniz səviyyəsindən 330 metr yuxarıdır. Layihədə 700-ü mühəndis olmaqla 8000-dən çox insan işləmişdir. Layihədə diametri 22 metr olan Avropadakı ən geniş tunel də inşa edilmişdir. Layihədə ən ağırsı 923 ton olan 53 polad plitə istifadə edilmişdir.
Bukingem sarayı
İnteryeri və xüsusiyyətləri
Hal-hazırda sarayda 775 otaq mövcuddur. Onlardan 19-u dövlət əhəmiyyətlli, 52-si krallıq və qonaq otaqları, 188-i çalışanlar, 92-i ofis, 72-i isə vanna otaqlarıdır. 20 ha ərazidə yerləşirki, bunun da 17 ha-ı bağdan ibarətdir. Bukinqem sarayının bağı - ilk olaraq böyük Lanselot Braun tərəfindən salınmış sonra isə Vilyam Eylton və Con Neş Tərəfindən dəyişdirilmiş - Londonda ən böyük şəxsi bağdır. Böyük süni göl 1828-ci ildə tikilib başa çatmışdır.
Robbi Rocers
Şəxsi həyatı
Yeniyetməlik dövründən serfinqlə maraqlanan Rocer indi də serf sürür. Həmçinin stolüstü tennis oynamağı sevən Rocersin musiqiyə də böyük marağı var. Rocers sevimli idmançısının Zlatan İbrahimoviç olduğunu deyir.
Yavuz Sultan Səlim körpüsü
Açılışı
Körpü 26 avqust 2016-cı ildə rəsmi mərasimlə açıldı. Mərasimə Türkiyə prezidenti Rəcəb Tayyib Ərdoğan, Bəhreyn kralı Hamad Bin İsa Əl Xəlifə, Bosniya və Herseqovina Rəyasət Heyətinin sədri Bakir İzetbegoviç, Makedoniya prezidenti Corge İvanov, KKTC prezidenti Mustafa Akıncı, 11-ci Türkiyə prezidenti Abdullah Gül, köhnə baş nazirlərdən Əhməd Davudoğlu, TBMM sədri İsmail Kahraman, Türkiyə Baş Naziri Binali Yıldırım ilə birlikdə bir çox nazir və millət vəkili qatıldı.
Bukingem sarayı
İnteryeri və xüsusiyyətləri
Sarayda kraliçanın topladığı Rembrantın, Rubensin və başqalarının əsərləri sərgilənir. Kolleksiyada həmçinin fransız serv farforu, fransız və ingilis mebeli toplanmışdır. Sarayda hovuz, poçt və özünə aid kinoteatr mövcuddur. Kraliça Bukinqem sarayın iki aylıq (avqust və sentyabr) müddətə tərk edir.Bu aylarda sarayın giriş otaqları ziyarətçilər üçün açıq elan edilir.
Robbi Rocers
Şəxsi həyatı
Rocers Hollivud film prodüsseri Qreq Berlanti ilə partnyor münasibətindədir.
Şərq qapısı (qəzet)
"Şərq qapısı" — ictimai-siyasi qəzet. Naxçıvan MR Ali Məclisinin Kabinetinin orqanı.
Robbi Rocers
Şəxsi həyatı
Tələbə olaraq London Dəb Kollecinə qəbul edilmiş Rocers “Halsey” adlı kişi geyim brendinin sahibidir.
Bukingem sarayı
İnteryeri və xüsusiyyətləri
2009-cu ildə kraliçanın hökumətə sarayın təmiri üçün vəsaitin təmin edilməsi barədə ünvanladığı çağırışa parlamentarilər qrupu 4 mln funt toplanması üçün sarayı ziyarət günlərinin ildə 60 gündən artıq olması hətta kral ailəsinin iqamətgahda olduğu zamanlarda belə olmasını təklif etdilər. 2015-ci il noyabr ayında sarayın yeməkxanası tavanda yaranan problemlərlə əlaqədar olaraq 6 aylıq müddətə təmirə getdiyi elan edildi.
Yavuz Sultan Səlim körpüsü
Açılışı
27 avqust 2016-cı il saat 00:00-da körpü nəqliyyat vasitələrinin hərəkəti üçün açıldı. Həmçinin 31 avqust 2016-cı il tarixinə qədər keçidlərin pulsuz olacağı da açıqlandı.
Şərq qapısı (qəzet)
Nəşrə başlaması
1921-ci il noyabr ayının 9-da Naxçıvanda nəşrə başlayan ilk mətbu orqan. Qəzet ilk dəfə "Cavanlar həyatı" adı ilə oxucuların görüşünə gəlmişdir. Həmin il dekabr ayının sonundan 1922-ci ilin yanvarınadək "Füqəra səsi", 1922-ci ilin aprelindən 1980-ci ilin yanvarınadək "Şərq qapısı", 1980-ci ildə "Sovet Naxçıvanı" adlandırılmış, rus dilində "Sovetskaya Naxiçevan" adlı dubilkatı ilə birlikdə buraxılmışdır. "Şərq qapısı" 1930-cu ilədək ərəb, 1930–1940-cı illərdə latın, 1940-cı ildən 2001-ci ilin iyununadək kiril əlifbası ilə çap olunmuşdur. Həmin dövrdən indiyədək latın qrafikalı əlifba ilə nəşr edilir. 1989-cu ildən qəzet fəaliyyətini "Şərq qapısı" adı ilə davam etdirir. Qəzetin təşəkkülünə, onun üçün jurnalist kadrların hazırlanmasına xalq yazıçıları M. İbrahimov və Ə. Vəliyev səy göstərmişlər. Ə. Vəliyev 1933–1934-cü illərdə qəzetin redaktoru olmuşdur. "Şərq qapısı" nəşrə başlayandan Naxçıvan MR-in ictimai-siyasi, iqtisadi, sosial və mədəni həyatının güzgüsü olmuş, onun tərəqqi və yüksəlişində fəal və mühüm rol oynamışdır.[
Robbi Rocers
Şəxsi həyatı
2014-cü ilin oktyabrında abc telekanalı Rocersin karyerası və kaminq aut etməsindən bəhs edən tək kamera ilə çəkilmiş komediya filmi yayımlamışdır. “Storyline Entertainment” və “Universal Television” 2014-cü ilin iyulunda onun həyat tarixçəsinin ekranlaşdırılması hüququnu əldə etmiş, özünü isə prodüsser təyin etmişlər.
Rumlu tayfası
Rumlu tayfası — Bu boy başlıca olaraq Sivasın Qoyulhisar (Qoylahisar) və Qarahisar (Şəbin) qəzaları ilə yenə Sivasa bağlı digər yörələr və Toqat – Amasya bölgələrindəki kəndli Qızılbaşlar tərəfindən meydana gətirilmişdi. Rumlular Səfəvi dövlətinin qurulmasında önəmli bir rol oynamışlar. Onlar Şah İsmayıl Səfəvi ilə anlaşma imzalamış, lakin ona xəyanət edərək Səfəvi dövlətinin süqutunda böyük rol oynamışdır.
I Şah İsmayıl dövrü
Nur Əli Xəlifə, Piri Bəy və Div Sultan bu təşəkkülün ən tanınmış bəyləridir. Div Sultanın əsl adı Div Əli Bəydir; onun Toqat bölgəsi xalqından olduğu anlaşılır. Göründüyü kimi Div Sultan, dövlətin quruluşuna qatılmışdı. Dirliyi (tiyul) Çuxurusəd (İrəvan bölgəsi) olub, əmir əl-üməralığa sadəcə şəxsi qabiliyyətləri sayəsində yüksəlmişdir. Özündən başqa yenə Rumludan Badıncan Sultan (Ərdəbil valisi), Qazaq Sultan, Sofiyan Xəlifə və Ayqud Bəyi tanıyırıq.